CELEX: 62021CN0404
Language: da
Date: 2021-06-30 00:00:00
Title: Sag C-404/21: Anmodning om præjudiciel afgørelse indgivet af Tribunale Ordinario di Asti (Italien) den 30. juni 2021 — WP mod Istituto nazionale della previdenza sociale og Den Italienske Republik

6.9.2021   
            
            
               DA
            
            
               Den Europæiske Unions Tidende
            
            
               C 357/14
            
         
      Anmodning om præjudiciel afgørelse indgivet af Tribunale Ordinario di Asti (Italien) den 30. juni 2021 — WP mod Istituto nazionale della previdenza sociale og Den Italienske Republik
      (Sag C-404/21)
      (2021/C 357/17)
      Processprog: italiensk
      
         Den forelæggende ret
      
      Tribunale Ordinario di Asti
      
         Parter i hovedsagen
      
      
         Sagsøger: WP
      
         Sagsøgte: Istituto nazionale della previdenza sociale og Den Italienske Republik
      
         Præjudicielle spørgsmål
      
      
                  1)
               
               
                  Skal artikel 45 TEUF og 48 TEUF samt artikel 4 TEU, artikel 11 i bilag VIII til vedtægten for tjenestemænd i EU og artikel 8 bilag IIIa til ansættelsesvilkårene for ansatte ved ECB fortolkes således, at disse bestemmelser er til hinder for en national lovgivning eller en national administrativ praksis, hvorefter en arbejdstager i en medlemsstat, som har indbetalt bidrag til den nationale socialsikringsinstitution, og som på nuværende tidspunkt arbejder i en EU-institution, såsom ECB, ikke til denne institutions pensionsordning kan overføre de bidrag, som vedkommende har indbetalt til hjemlandets nationale socialsikringsordning?
               
            
                  2)
               
               
                  På baggrund af svaret på det første spørgsmål ønskes oplyst, om det er muligt at overføre pensionsbidrag, selv om der ikke er vedtaget en national gennemførelsesforanstaltning eller indgået en særskilt aftale mellem den medlemsstat, hvori arbejdstageren er statsborger, eller arbejdstagerens pensionsinstitut, på den ene side, og EU-institutionen, på den anden side?